করোনার ভয়ে চিত্রনাট্যে কোপ

একদিকে নেটফ্লিক্স সিরিজ ‘হীরামাণ্ডি’,অন্যদিকে ‘বৈজু বাওরা’, সঞ্জয় লীলা বনশালির এই দুটি প্রজেক্ট নিয়ে জল্পনা রয়েছে তুঙ্গে।শোনা যাচ্ছে,’হীরামান্ডি’ এবং ‘বৈজু বাওরা’-তে নায়িকার ভূমিকায় যিনি রয়েছেন আর কেউ নন,তিনি আলিয়া ভাট।মুক্তির অপেক্ষোয় রয়েছে এসএলবির আরও একটি ছবি ‘গঙ্গুবাই কাঠিয়াওয়ারি’-ও।এই ছবিতে গঙ্গুবাইয়ের ভূমিকায় রয়েছেন ‘রাজি’-র নায়িকাই।গঙ্গুবাই নিয়ে মিলল দারুণ আপডেট।ছবিতে  আলিয়ার বিপরীতে দেখা যাবে শান্তনু মাহেশ্বরীকে।শোনা যাচ্ছে,ছবির চিত্রনাট্যে নাকি শান্তনু এবং আলিয়ার বেশ কিছু ঘনিষ্ঠ দৃশ্য রেখেছিলেন পরিচালক সঞ্জয় লীলা বনশালি।কিন্তু শ্যুটিংয়ের আগে সেই দৃশ্যগুলি বাদ দেন পরিচালক।

আরও পড়ুন – গাঙ্গুকে মিস করবেন আলিয়া।

সূত্রের খবর,ছবিতে এই দৃশ্যগুলির যথেষ্ট গুরুত্ব ছিল।কিন্তু করোনা পরিস্থিতিতে এইরকম ঘনিষ্ঠ দৃশ্য নিয়ে নানা সমস্যা তৈরি হতে পারে,আপত্তি জানাতে পারে সেন্সর বোর্ডও।সেই কারণে অনিচ্ছা সত্বেও ঘনিষ্ঠ দৃশ্যগুলি চিত্রনাট্য থেকে ছেঁটে ফেলতে বাধ্য হয়েছেন এসএলবি।অবশ্য এর জন্য ছবিতে আলিয়া ও শান্তনুর অনস্ক্রিন রোম্যান্স থেকে বঞ্চিত হবেন না দর্শক।আগাম তার গ্যারান্টি দিয়ে রাখছেন সঞ্জয় লীলা বনশালি। চলতি বছরের দিওয়ালিতে ছবি মুক্তি পাবে বলেই খবর।