জানুয়ারিতে বড়পর্দায় ‘গঙ্গুবাই’

পরিচালক সঞ্জয় লীলা বানশালির ছবি ‘গঙ্গুবাই কাঠিয়াওয়ারি’ কবে মুক্তি পাবে তারই অপেক্ষায় ছিলেন চলচ্চিত্রপ্রেমীরা। অবশেষে মিলল বড় সুখবর।তবে চলতি বছরে মুক্তি পাচ্ছে না মু্ম্বইয়ের প্রবাদপ্রতীম মাফিয়া কুইন গঙ্গুবাইয়ের বায়োপিক।আগামী ৬ জানুয়ারি বড়পর্দায় মুক্তি পাবে ‘গঙ্গুবাই কাঠিয়াওয়ারি’। ছবিতে গঙ্গুবাইয়ের ভূমিকায় নজর কাড়বেন আলিয়া ভাট।পাশাপাশি ছবিতে দেখা যাবে শান্তনু মাহেশ্বরী,বিজয় রাজ,হুমা কুরেশিকেও। ক্যামিও রোলে রয়েছেন অজয় দেবগণ ও ইমরান হাসমি। রেডলাইট এরিয়া কামাঠিপুরার পতিতা গঙ্গুবাই কি ভাবে হয়ে উঠলেন মাফিয়া কুইন সেই গল্প নিয়েই তৈরি হয়েছে ছবি।

আরও পড়ুন – গাঙ্গুকে মিস করবেন আলিয়া।

দীর্ঘদিন ধরেই ঝুলছিল ছবির মুক্তি, অবশেষে ‘গঙ্গুবাই কাঠিয়াওয়ারি’-র নতুন পোস্টার ইনস্টা হ্যান্ডেলে শেয়ার করে ছবি মুক্তির দিনক্ষণ জানালেন পর্দার ‘গঙ্গুবাই’ আলিয়া ভাট।‘গঙ্গুবাই কাঠিয়াওয়ারি’ ছাড়াও সঞ্জয় লীলা বানশালির পরবর্তী দুটি মেগাপ্রজেক্ট ‘বৈজু বাওরা’ এবং ওয়েব সিরিজ ‘হীরামণ্ডি’-তেও মু্খ্য ভূমিকায় দেখা যাবে আলিয়াকেই।