বক্সঅফিস কুইন আলিয়া

আগামী বছরের শুরুতেই বক্সঅফিসের বড় আকর্ষণ হতে চলেছেন আলিয়া ভাট।কারণ বক্সঅফিসের টক্করে মাতবে আলিয়ার দু-দুটি ছবি।এতদিনে নায়িকার ভক্তরা নিশ্চয় জেনে গিয়েছেন ২০২২ সালের ৬ জানুয়ারি বড়পর্দায় আসছে সঞ্জয় লীলা বনশালি পরিচালিত বহু প্রতীক্ষিত ছবি ‘গঙ্গুবাই কাঠিয়াওয়ারি’।ছবিতে আলিয়া ছাড়াও রয়েছেন শান্তনু মাহেশ্বরী এবং হুমা খুরেশি।পাশাপাশি ক্যামিও রোলে দেখা যাবে অজয় দেবগণ ও ইমরান হাসমিকেও।সদ্যই জানা গিয়েছে,’গঙ্গুবাই’ মুক্তি-র পরদিন, অর্থাৎ ৭ জানুয়ারি মুক্তি পেতে চলেছে বাহুবলী খ্যাত পরিচালক এস এস রাজামৌলির ছবি ‘ট্রিপল আর’। ছবিতে রামচরণ,জুনিয়র এনটিআর,অজয় দেবগণদের সঙ্গে অভিনয় করেছেন আলিয়া ভাটও।

আরও পড়ুন – জানুয়ারিতে বড়পর্দায় ‘গঙ্গুবাই’

গঙ্গুবাই কাঠিয়াওয়ারিতে মুখ্যভূমিকায় যে আলিয়ায় থাকছেন তা বলার অপেক্ষা রাখে না।তবে শোনা যাচ্ছে, ‘ট্রিপল আর’-এও আলিয়ার সীতা চরিত্রটিও যথেষ্ঠ গুরুত্বপূর্ণ।সেই কারণেই দুটি ছবি নিয়েই রীতিমতো আগ্রহ রয়েছে অভিনেত্রীর ভক্তদের। বছর শুরুর বক্সঅফিসে আলিয়ার কোন ছবি বাজিমাত করে সেদিকেই নজর থাকবে আমাদের।