‘গঙ্গুবাই’-তে সেন্সরের কাঁচি

শুক্রবার বড়পর্দায় মুক্তি পাচ্ছে সঞ্জয় লীলা বানশালির ছবি ‘গঙ্গুবাই কাঠিয়াওয়ারি’। ছবিতে আলিয়ার সঙ্গে দেখা যাবে শান্তনু মাহেশ্বরীকে।বিশেষ চরিত্রে রয়েছেন ‘রহিম লালা’ ওরফে অজয় দেবগণও।‘৮৩’-র পর আলিয়া অভিনীত ‘গঙ্গুবাই’-ই একমাত্র ছবি যা নিয়ে দর্শকমহলে উত্তেজনা রয়েছে তুঙ্গে।শোনা যাচ্ছে,সেন্ট্রাল বোর্ড অফ ফিল্ম সার্টিফেকশন  U/A সার্টিফিকেট দিয়েছে সঞ্জয় লীলা বানশালির ‘গঙ্গুবাই কাঠিয়াওয়ারি’-কে।তবে তার জন্য ছবিতে চারটি পরিবর্তন করা হয়েছে।প্রথমত,ছবির সংলাপে পরিবর্তন করা হয়েছে একটি অশ্লীল-আপত্তিকর শব্দ।পাশাপাশি বাদ পড়েছে ৪৩ সেকেন্ডের ও ১৭ সেকেন্ডের দুটি সংলাপ ও দৃশ্য।পরিচালক ছবিতে একটি দৃশ্য রেথেছিলেন যেখানে,প্রধানমন্ত্রী জওহরলাল নেহুরু গোলাপ আটকে দিচ্ছেন গঙ্গুবাইকে, সেন্সরের কাঁচিতে বাদ পড়েছে সেই দৃশ্যও।

ছবির বিধিবদ্ধ সতর্কীকরণেও কয়েকটি পরিবর্তন করা হয়েছে বলে খবর মিলেছে।ছবির মোট দৈর্ঘ্য গিয়ে দাঁড়িয়েছে ২ঘন্টা ৩৭মিনিটের মতো।গোটা দেশে ‘গঙ্গুবাই কাঠিয়াওয়ারি’-র শেষ মূহুর্তের প্রচারে ব্যস্ত আলিয়া।‘পদ্মাবত’ মুক্তি প্রায় চার বছর পর বড়পর্দায় মুক্তি পাচ্ছে সঞ্জয় লীলা বানশালির নতুন ছবি।বক্সঅফিসে ভালো ফল করবে ‘গঙ্গুবাই কাঠিয়াওয়ারি’,এমনটাই মত বিশেষজ্ঞ মহলের।